Torna 'Viu els Goya' a l'Eliana
14 de febrer de 2024

La iniciativa ‘Viu els Goya a l'Eliana’ torna en la seua tercera edició amb la projecció de les pel·lícules que han obtingut més nominacions als guardons de cinema més importants del nostre país. L'objectiu de la Regidoria de Cultura amb aquest programa és oferir la millor oferta del seté art espanyol en diferents sessions.

Així, arrancarà el dimecres 28 de febrer amb ‘Cerrar los ojos’, que ha comptat amb 11 nominacions i un Goya al millor actor de repartiment, José Coronado, que la protagonitza al costat de Manolo Sol i Ana Torrent. La història, dirigida per Víctor Erice, del cèlebre actor espanyol Julio Arenas, desaparegut durant el rodatge d'una pel·lícula, i el misteri de la qual torna a l'actualitat molts anys després arran d'un programa de televisió.

L'endemà, el dijous 29, es projectarà ‘Te estoy amando locamente', guanyadora d'una estatueta de les seues 5 nominacions. Interpretada per Ana Wagener o Alba Flores, sota la direcció d'Alejandro Marín. Un film sobre el moviment LGTBI andalús en els anys 70, gestat paradoxalment en el si de l'Església.

I el divendres es tancarà la selecció d'aquesta 38a edició amb ‘Saben aquell’. La guanyadora d'un premi Goya al millor actor protagonista, David Verdaguer, per la seua interpretació del famós còmic, Eugenio. Una pel·lícula sobre els primers anys de carrera de l'humorista de Barcelona, que es va convertir en un èxit inesperat en una Espanya deprimida que buscava desesperadament riure.

Totes les projeccions tindran lloc a les 19 hores a l'Auditori Municipal. Les entrades es poden adquirir ja preferentment per Internet en www.elientrada.es, amb uns preus molt assequibles: l'entrada general a 3,5 € i la reduïda 2,5 €.